b'\n_START_ARTICLE_\nZlata ne\xc5\xbeica\n_START_SECTION_\nOpis\n_START_PARAGRAPH_\nZlata ne\xc5\xbeica ima dolgo in podolgovato telo, ki je pokrito z drobnimi in globoko v ko\xc5\xbeo vra\xc5\xa1\xc4\x8denimi luskami. Hrbet zlate ne\xc5\xbeice je rjavo olivne barve z marmornatim vzorcem, boki pa so zlato rjave barve, posuti z rjavimi pegami. Med hrbtnimi in bo\xc4\x8dnimi pegami poteka vzdol\xc5\xbe bokov ena sama obarvana proga. Glava je relativno majhna, usta so podstojna, okoli njih pa je \xc5\xa1est brkom podobnih izrastkov. \xc5\xa0tirje do na zgornji ustnici, dva pa v ustnih koti\xc4\x8dkih. Za zlato ne\xc5\xbeico je zna\xc4\x8dilen ko\xc5\xbenat greben vzdol\xc5\xbe hrbtnega dela repnega debla. Zraste od 8\xe2\x80\x9312\xc2\xa0cm, izjemoma pa celo do 14\xc2\xa0cm._NEWLINE_Kdaj spolno dozori ni znano, znano pa je, da se podnevi skriva v razpokah ali zakopana v pe\xc5\xa1\xc4\x8dena ali blatna tla, pono\xc4\x8di pa se hrani s talnimi nevreten\xc4\x8darji, planktonom in odmrlimi deli rastlin.'